MATKA AASIAAN

Tehtävänne on matkustaa leikisti johonkin Aasian maahan. Maan saatte opelta. Käytössänne on 3000 euroa ryhmäläistä kohti.

1. **Matkan kustannukset** Kohdemaa Kohdekaupunki

Etsikää netistä lennot ja hotelli. Päättäkää itse matkanne kesto. Tutkikaa kustannuksia varattuun rahamäärään nähden.

Matkanne kesto?

Paljonko edestakaiset lennot maksavat?

Paljonko hotelli maksaa?

Paljonko sinulle jää käyttövaraa päivää kohden
hotellin ja lentojen maksamisen jälkeen?

1. **Lentomatka ja aikaero**
Etsikää netistä lentotiedot tai laskekaa kartan avulla (matkustajakone lentää n. 800 km/h)

Kuinka kauan lentomatka kestää?
Tutkikaa aikavyöhykkeitä. Kuvitellaan, että lentonne lähtisi Suomesta klo 7 aamulla.
Mihin aikaan Suomen aikaa olisitte perillä?
Mitä kello on silloin kohdemaassa?

Millainen säätila kohdemaassanne on maaliskuussa?

Millaisen vaatetuksen otat mukaan?

1. **Valuutta**

Perillä vaihdatte rahaa.

Mikä on paikallinen rahayksikkö?
Paljonko paikallista rahaa saatte 100 eurolla?
Entä 500:llä eurolla?
Kuinka monta euroa on 100 paikallista valuuttaa?

1. **Kieli, ihmiset ja historia**
Koska ette todennäköisesti osaa kohdemaanne kieliä, kommunikoitte matkalla kohtaamienne ihmisten kanssa englanniksi. Kirjoittakaa luonnontiedon vihkoon englanninkielinen vuoropuhelu, jonka käytte hotelli- tai lentokenttävirkailijan kanssa. Videoikaa vuoropuhelu, ja esittäkää video loppuesittelyssä. Voitte myös esittää sen suoraan livenä samassa tilaisuudessa.

Mitä kieltä kohdemaassanne puhutaan?

Opetelkaa sanomaan jokin tervehdys kohdemaan kielellä. Entä miten sanotte ”kiitos”?

Maan valtionpäämies puhuu televisiossa. Mikä on hänen nimensä? Entä arvonimensä?

Jos löytäisitte aikakoneen ja menisitte ajassa taaksepäin esim. 1900 -luvun alkupuolelle, olisiko maa itsenäinen, kuuluisiko se johonkin toiseen valtioon, vai olisiko se jonkin Euroopan valtion siirtomaa?

1. **Uskonto**

Käytte matkallanne tutustumassa paikallisen uskonnon pyhään rakennukseen.

Mikä on maanne valtauskonto?

Mikä on olennaista tässä uskonnossa?

Millaisia pyhiä kirjoituksia ja mitä jumalia uskonnossa on?

Minkä niminen on vierailukohteenne eli pyhä rakennus?

Miltä se näyttää? Kootkaa seinäkarttatyöhönne kuvia ulkoa ja sisältä.